VISI SEKOLAH
Pendidikan Berkualiti Insan Terdidik Negara Sejahtera

MISI SEKOLAH
Melestarikan
Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara

FALSAFAH PENDIDIKAN KEBANGSAAN
Pendidikan di Malaysia adalah suatu
usaha berterusan ke arah memperkembangkan lagi potensi individu secara menyeluruh dan bersepadu untuk melahirkan insan yang seimbang dan harmonis dari segi intelek, rohani, emosi, dan jasmani berdasarkan kepercayaan dan kepatuhan kepada Tuhan. Usaha ini adalah bertujuan untuk melahirkan warganegara Malaysia yang berilmu pengetahuan, berketerampilan, berakhlak mulia, bertanggungjawab dan berkeupayaan mencapai kesejahteraan diri serta memberikan sumbangan terhadap keharmonian dan kemakmuran keluarga, masyarakat dan negara.

FALSAFAH SEKOLAH
Pendidikan
di sekolah adalah satu usaha bersama
di kalangan guru-guru, pekerja dan pelajar bagi mencapai matlamat
Falsafah Pendidikan Kebangsaan:
Bahawa kami pelajar di sekolah ini berkebolehan dan berpotensi untuk
maju dari segi intelek, rohani,
emosi dan jasmani.
Bahawa kami pendidik sekolah ini bekerjasama dan bertugas dengan penuh tanggungjawab bagi mencapai cita-cita murni kami berteraskan Falsafah Pendidikan Kebangsaan.

MATLAMAT SEKOLAH

Semua warga Sekolah Kebangsaan Sultan Abu Bakar (1) akan berusaha untuk:
1.	Meningkatkan kecemerlangan murid dalam bidang kurikulum.
2.	Meningkatkan pencapaian kokurikulum sehingga ke peringkat negeri, kebangsan dan antarabangsa.
3.	Meningkatkan kualiti pengurusan Hal-Ehwal Murid serta melahirkan pelajar yang mempunyai budi pekerti dan sahsiah yang mulia.
4.	Mengurus kewangan secara cekap, berkesan dan berintegriti.
5.	Meningkatkan prestasi guru dan staf ke tahap cemerlang.
6.	Meningkatkan tahap keselamatan seluruh warga sekolah terjamin.
7.	Mingkatkan hubungan yang baik dengan masyarakat dan komuniti setempat.

OBJEKTIF SEKOLAH

1.	Melaksanakan 100% Pengajaran dan Pembelajaran berlandaskan kurikulum terkini dan selaras dengan PAK21.
2.	Memastikan prestasi murid melebihi 70% dalam pentaksiran sekolah di pertengahan dan akhir tahun serta mencapai 100% menguasai dalam UPSR dengan peratus cemerlang melebihi 10% dan GPS di bawah 2.30.
3.	Mencapai kedudukan sekurang-kurangnya satu pingat emas dalam aktiviti kokurikulum di peringkat daerah, negeri dan kebangsaan.
4.	Membentuk sahsiah murid, mengurangkan bilangan kes disiplin serta mengutamakan keceriaan, keselamatan dan kesihatan murid (3K).
5.	Memperoleh Sijil Tanpa Berteguran/Baik/Cemerlang dalam pengurusan kewangan sekolah.
6.	Mencapai Tahap Budaya Kerja Cemerlang bagi semua guru dan staf sokongan.
7.	Menjalin rangkaian kerjasama dengan semua waris pelajar dan komuniti setempat.